
ОБЩИНСКИ СЪВЕТ КРИВОДОЛ

ОБЛАСТ ВРАЦА
---------------------------------------------------------------------------------------------------------------------------------------------------

3060 Криводол, ул.”Освобождение”№ 13, тел. 09117 / 20-45, e-mail: obs_krivodol@abv.bg
П Р О Т О К О Л
№ 43

Днес, 28.08.2026 г. от 10.30 часа в заседателната зала на Община Криводол се проведе тържествено заседание на Общинския съвет.

          На заседанието присъстваха 13 общински съветници.
          На заседанието присъстваха Христо Доков – Кмет на Община Криводол, Петьо Дахлев - Зам.-кмет  на Община Криводол, Кметове на кметства, служители на общинска администрация Криводол, гости и граждани на Криводол и общината.
        Тържественото заседание, посветено на Деня на Община Криводол – 29 август, бе открито и ръководено от Валентин Кирилов – Председател на Общински съвет Криводол, който поднесе приветствие по случай Деня на Криводол.      
      Поздравителни адреси бяха изпратени от:

· Силвия Георгиева – Изпълнителен директор на Националното сдружение на общините в Република България и Даниел Панов – Председател на управителния съвет на сдружението, Кмет на Община Велико Търново 

· Мая Манолова - лидер на политическа партия Изправи се България

· Димитър Асенов – Директор на Национален център за повишаване на квалификацията на педагогическите специалисти

· Управителен съвет на Асоциацията на българските градове и региони гр. София

· Янка Такева – Председател на синдиката на българските учители

· Румен Христов – Народен представител, Зам. председател на СДС

      На този ден нашата голяма признателност изразяваме чрез удостояване на най-изявените личности с почетните звания на Община Криводол.     
      Във връзка с Решение № 378 от 31 юли 2026 г., Общински съвет Криводол:
      Награди с Почетна грамота:

          1. Росица Михайлова Митова за принос в местното самоуправление като кмет на Кметство Пудрия – 1999-2011 г., особени заслуги и всеотдайност в дългогодишната ѝ дейност в областта на здравеопазването и по случай 70-годишния ѝ юбилей.

          2. д-р София Ангелова Иванова за хуманността, професионализма и неуморния труд в грижата за здравето на животните, като ветеринарен лекар доказал се с всеотдайност и човешко отношение към своите пациенти.

          3. Георги Петков Хаджийски  – за дългогодишна дарителска дейност, проявена съпричастност и безкористна подкрепа в реализирането на местни инициативи.
      Удостоените с грамоти изказаха своята благодарност към общинското ръководство за оказаната чест.
      Тържественото заседание бе закрито в 11.00 часа. 
Б. Георгиева                                                          Валентин Кирилов   
ст. експерт „Канцелария на ОбС“                     Председател ОбС Криводол

